Астана соты "әуежайда діни әдебиет сатқаны үшін" айыппұл салды
"Астана соты "әуежайда діни әдебиет сатқаны үшін" айыппұл салды" | "https://abai.kz/post/56943"
TITLE: Астана соты "әуежайда діни әдебиет сатқаны үшін" айыппұл салды
URL: https://abai.kz/post/56943
META: "Астана соты "әуежайда діни әдебиет сатқаны үшін" айыппұл салды" | "https://abai.kz/post/56943"
DATE: 03.08.2017
AUTHOR(s): Abai.kz
TOTAL WORDS: 96
TEXT: Көліктегі прокуратура сотпен Астана әуежайындағы діни әдебиеттер сататын орынды жаптырды деп хабарлайды бүгін көліктегі ішкі істер департаментіне сілтеме жасаған Абай-ақпарат. Департамент ақпаратына қарағанда, әуежайдағы кітап бутиктерінің бірінде "діни мазмұндағы кітаптар сатылатыны анықталған". "Діни қызмет және діни бірлестіктер туралы" заңға сай, діни әдебиеттер мен діни заттарды культтік мекемелерде, діни білім беру ұйымдарында және жергілікті атқарушы органдар бөлген арнайы орындарда ғана сатуға болады. Астананың мамандандырылған ауданаралық әкімшілік соты сауда орнының иесін діни әдебиеттерді тарату туралы заң талабын бұзды деп айыптап, 200 айлық есептік көрсеткіш (шамамен 453 мың теңге) көлемінде айыппұл салып, "Бизнес-литература" сауда орнының қызметін уақытша тоқтатқан. Abai.kz
